
أسماء اللاعبين 
-١‏ في بيت الخواجة حبيب 
"- في حلوان 


المحتويات 


أسماء اللاعبين 


الخواجة حبيب: عليل. 
الست هانم: ابنته. 
متري: العاشق. 
إلياس: صاحبه. 
جودة: خدَّام العليل. 
الحاج علي: مغربي. 
زاهي أفندي: الحكيم. 
كبريت بيك: الحكيم. 
وسعد : خَدَّام حلوان. 


الفصل الأول 


المنظر الأول 
(هانم فقط) 


هانم: دا احنا الضحى والساعة دقت خمسة. حقا اللي ما يعرفش بحقيقة حالي يقول 
علي كسلانةء خصوصًا أنا اللي معودة على القيام بدريء أما ما باليد حيلة» أعمل إزاي؟ 
لما باسهر للصبح بالضرورة أتأخر في النوم؛ لأن الإنسان لا بد له من راحة جسمه؛ وأنا 
إذا ما عطيتش لنفسي راحة لا شك أتشوشء وبوقتها مين يناظر أبويا ويخلي باله معاه, 
ويعطي له الدوا اللازم في الوقت المعين من الطبيب. مسكين يا باباء يا ما نان دا أنت 
صار لك شهرء يا كبديء وعينك ما رأت النوم (تركع ثم تقول) يا ألله؛ يا قادر على كلشيء 
اقبل تضرع بنت منكسرة؛ واشفي لها والدهاء ولا تيتّمها من بعده (ثم تقف وتقول) مين 
دا اللي داخل؟ دا جودة الخدام ومعه جواب. يا ترى من مين؟ يكنش من حبيبي متري؟ 


المنظر الثاني 
(جودة والمذكورة) 


جودة (يدخل): صباح الخير يا ستي هانم. 
هانم: يسعد صباحك يا جودة. دا إيه دا اللى في إيدك؟ 


العليل 


جودة: بتسأليني؟ دا جواب من الخواجة متريء والله إنه شب ظريفء ما يهنش عليه 
يوم بدون أن يرسل لكي جواب»ء ويسأل فيه عن صحة الخواجة. (يعطيه لها) اتفضلي. 

هانم (تأخذ منه): طيب انت اخرج براء لما يجي الحكيم اندهلي. 

جودة: حاضر يا ستيء بس من فضلك اي عن الخواجةء إزاي صبح النهار دنء 
إننها اك وكوي امسرو ريق لماوع ْ 

هانم: أهو على حاله يا جودة:» الليل ما بيناموشء وعينه ما بتغفلش إلا وقت الصبح. 

جودة: طيب والحكما بيقولوا إيه في الداء دا؟ 

هانم: يسموه داء العروق» وإنه ناتج من غم. 

جودة: طيب والعروق دول مالهمش دوا يا ستي؟ 

هانم: أنا عارفة يا جودة. الظاهر إن الحكما احتارت. وحكيم البيت بيقول لازم له 
يغير هوا؛ لآأن جسمه سليم؛ فقط حاصل له ضيقة صدر. فشم الهوا والتسالي يمكن تقيم 
الغمّة اللي على قلبه. 

جودة: إن شا الله يا ستيء إن شا الله» ربنا يشفيه» ويعود علينا أيام الهناء ويرجع بيتنا 
زي ما كان. دا ما كنش يعدي يوم علينا من غير ما يكون عندنا عزومة بالضهر أو بالليل» 
وكان سيدي الخواجة دايمًا مبسوط وفرحان. يخي الله يلعن أبو الغم وما يتأتى منه. 

هانم: صحيح؛ لأن من يوم ما جاله خبر عمي من اسطنبول وهي مسكاه السورة. 

جودة: ربنا يفرج عليه ويزيحها عنه. دا الخواجة صحيء سامعُه بينده. 

هانم: روح شوفه حينما أقرا الجواب. 

جودة: طيب (ثم يخرج). 


المنظر الثالث 


(هانم فقط) 


هانم (تفتح الجواب وتقراً): يا قرة العين يا هانم؛ (تتكلم) هو دايمًا يبدأ جواباته 
لي بكلام لطيف زي قرة العين مهجة القلب. أما أنا ما اعرفشي إلا كلمة واحدة: أقول له 
حبيبي الصادق والسلام. أنا مانيش فصيحة زيّهء هو متعلم في المدارسء أما أنا كتر خيري 
اللي كمان باعرف أقرا وأكتب لي كلمتين. إحنا في الجواب لما أشوف بيقول لي إيه (ثم تقراً) 


ب 


في بيت الخواجة حبيب 


من بعد مزيد الشوق (تتكلم) السطر دا كله معروفء دا كلام العادة» إحنا في موضوع 
الجواب. (تقرأ في نفسها وتقول) دا بيحب أبويا ما كأنه إلا والدهء ويسألني عن كيفية 
صحته؛ ويقول لي إنه جاي قبل الضهر بساعة؛ وبقى ما هوش رايح يغيب. دا أبويا صحي 
وجاي. وأما هس)»2 آدينى سكت. 


المنظر الرابع 
(هانم ثم والدها) 


حبيب (يدخل): روح ودّي الجواب دا لزاهي أفندي وهاته ويّاكء يا لله يا جودة كون 
هنا بالعَجّل. 

هانم (تستقبل والدها): زيك صبحت يا بابا. 

حبيب: والله يا بنتي على حاليء ما نيش شايف جنس فرق أبدًا. لكن نحمده. 

هانم: وزاهي أفندي مين دا اللي أرسلت تندهله؟ 

حبيب: دا حكيم شاطر من جماعة قصر العيني المشهورينء كل الناس تشكر فيه» 
ومين عارف يا بنتي يمكن الشفا يكون على يدهء يعني رايح أخسر إيه؟ النصف فنتي اللي 
رايح ياخده في مقابلة مشواره يكون من جملة المصاريف. ْ 

هانم: بس تطيب أنتء والفلوس إن شا الله ما قعدت. 

حبيب: أهو كدا بنقول يا بنتي؛ لأني ما أقدرش أعيش على الحالة دي. ضيقة الصدر 
قتلاني» والغرابة اللي ما باحس لا بوجع راس ولا بوجع جنبء ولي شهية للأكل كأني طيب 
بخيرء فقط متضايق وبدي أبكي ما أقدرشء هو أنا يا بنتي إذا بكيت يحتمل أفوق» ويزال 
من على صدري الضيقة ديء وتتفرتك الغمة اللي على قلبي زي الرحاية. لكن معالهشيء 
ما فيش فايدة لا بالليل ولا بالنهار؛ لأنني بافتكر في أخويا اللي وفاته حرقت قلبي» ويردي 
ما بابكيشء ويتزيد علي الضيقة عوض ما تخفء لكن رينا كريم يغير حال من بعد حال. 
إحنا مالنا. الامتثال لحكمته. 

العليل 
المنظر الخامس 
(متري والمذكورين) 


متري (يطرق على الباب من خارج): يا جودة. 

حبيب: روحي يا هانم شوفي مين برا؛ لأن جودة راح ينده الحكيم. 

هانم: حاضر يا بابا (ثم تخرج). 

حبيب: يا ترى مين دا؟ لازم يكون متريء إحنا مالناش صديق غيرهء دا الجدع رينا 
يسترهء بيجي ويشق علينا كل يوم. 

هانم (ترجع): دا متري يا بابا جاي يسأل عليك. 

حبيب: ما تقولي له يتفضل يا بنتي. 

هانم: أهو دخل. ا 

متري (يدخل): نهارك سعيد يا خواجة حبيب. 

حبيب: نهارك سعيد يا ابني» ارتاح. 

متري (يجلس): كيف حال مزاجك؟ عسى الله تكون صبحت أحسن نوكًا. 

حبيب: أقول لك يا ابني للآن مانيش شايف جنس فرق. 

متري: والدوا اللي أعطاه لك محمد أفندي الحكيم ما عملش معاك جنس تأثير؟ 

حبيب: لأ يا ابني» أنا صار لي باتعطاه الأربعة أيام دي. 

متري: والعمل إيه؟ ما فيش تدبير؟ 

حبيب: التدبير عند الله يا ابني» آدحنا بعتنا ننده زاهي أفندي الحكيم لما نشوف يقول 
لنا إيه. 

متري: زاهي أفندي دا طبيب ماهرء وكل الناس تمدحه؛ كونه عالج أصعبها مرض 
وشفادء والظاهر أن يده مبروكة» في الواقع أن الرجل مسعدء ما يدخلش عند عيّان إلا ربنا 
ياخد بيده» إن شا الله عقبالك. 

حبيب: إن شا الله يا ابني. (ينظر في الساعة) الساعة ستة ونصف. عن إذنك داخل 

في بيت الخواجة حبيب 


هانم: ما تتعبش يا باباء أنا أجيبهم لك. 

حبيب: لا يا بنتي» ما تعرفيش حاطتهم فينء أنا أخرج وأرجع حالًا (يخرج). 

متري (إلى هانم): وصلك جوابي يا ختي؟ 

هانم: وصلني وقريته وفهمت ما فيه. 

متري: أيوا أما أنا ما كتبت لكيش عن الذي في مرادي أفعله اليومء أنا بدي أظهر 
حبي إليكي وأطلبك من حضرة الوالد كونه يعرف المرحوم أبويا عزَّ المعرفة» وعشمي أنه 
يجبر بخاطري ويشرفني بزواجك إلي» وعلى ظني إنه ما يوجدش جنس مانع لذلك؛ لأن من 
جهتي أنا - لله الحمد - أشغالي طيبة وكلما لي في التقدم؛ ولا أحد يقدر يقول علي شيء؛ 
لأني ماشي على قدر حالي. 

هانم: أيواء يحبك ولا شك أنه يفرح لمناسبتك: لكن أحسن تيقي موّالك دا دلوقت؛ 
لكةغيان والعياق ما يكتكر الاق بصيفة قله ْ 

متري: برده رأيك في محله؛ لكن عدم صبري له سببء أنت تعرفي المسيو حنين؟ 

هانم: أعرفه. 

متري: بقى أنا أخبروني أصحابي أن بده يطلبك من أبوكيء ويحتمل إن الخواجة 
حبيب يرضى؛ لأنه ما يعلمش حبنا في بعض. 

هانم: صحيح, لكن إذا رضي أبويا عمرك ما تصدق إني أنا أرضى. 

متري: الكلام دا عند الآلافرنكة» أما احنا يا ولاد العرب البت مالهاش قولء ولى إننا 
بدينا في التمدن»ء وصار مباح إلينا الدخول والخروج عند بيعضنا. 

هانم: هس أحسن أبويا راجع؛ بردك أعمل معروف ابقي العبارة لكام يوم. 

متري: أمرك يا ختي. 

حبيب (يرجع): يا ما طعم الحبوب دول مر. 

متري: إن شا الله يكون عقبهم حل وينتج منهم الشفا. 

حبيب: إن شا الله يا ابنى. أما احنا في جودة غاب. 

هانم: أهو جا يا بابا. آنا غرفت مشيته. 

العليل 


المنظر السادس 
(جودة والمذكورين) 


جودة (يدخل): نهارك سعيد يا خواجة متري. 

متري: ونهارك. الحكيم فين؟ 

جودة: أهو جاي وراياء بس ندهوا له في قصر العينيء لكن قال لي إنه ما يغبش. 
والحكما دول كلامهم واحد. خصوصًا في صنعتهم اللي بيكتسبوا منها الجنيهات. (إلى 
حبيب) أما أنا يا سيدي بدي أقول لك حاجة بس خايف ما تسمعش كلامي. أنت تعرف 
إلى حبك لاف عه لاني من جد الفمة كوا ناابد ذاذا ولع عمرري عمف ون يديك 16 
تغبّر خاطريء ورينا يعلم في أريد لك كل الخير. 

حبيب: طيب وبدك تقول لي إيه؟ ما تتكلم. 

جودة: بس يا خسارة إن حضرتك ما بتصدقش في الكلام داء والحال واللة إن الراجل 
دا طَّيّب واحد كان به داءك بعينه. 

متري: ما تفهّمنا كلامك على مين. على حكيم خلاف زاهي أفندي؟ 

جودة: دا الراجل موش حكيم, دا يعرف في السحر ولكن موش راجل دجّال زي 
الجماعة دكهما اللي يسلبوا الفلوس بالهلس. لا دا بس بقيس القطر ويكتب أحجبة ويعطي 
دوا. 

حبيب: بس بسء بلا هلس,ء الأمر دا ما يؤمنوا فيه إلا الجهلاء وأما احنا اللي درسنا 
علم الطبيعة والفلك والطب وما أشبه؛ ما يدخلش في عقلنا شيء زي دا. (لمتري): موش كدا 
0 : 

متري: أي نعم. نظرك في محله. 

هانم: أيوا لكن يا بابا على شان خاطري جربه. يعني رايحين نخسر إيه؟ 

جودة: .ولا خاجة: أروح أندهله. أهى واقف بيستتاتي يرا: 

متري: طيب أجري أندهله لما نسمع كلامه. 

حبيب: يا خي يا ابني دول ناس دجالين. 

في بيت الخواجة حبيب 


جودة: رايح تشوف إن الدجالين دول يعرفوا أحسن من الحكما. 
(يخرج.) 

حبيب: جودة دا راجل طيب يحبني قوي. 

متري: وإذا ما حبش سيده رايح يحب مين؟ العيش والملح دا له حق. 


المنظر السابيع 
(علي والمذكورين) 


علي (يدخل): السلام على من اتبع الهدى. 

متري: تفضل يا شيخ. 

حبيب: اجلس يا والدي ارتاح. 

علي: الله يحفظك يا ولديء ويجعل شفاك على يدي. 

جودة: آمين يا رب. 

علي (ينظر لحبيب): ها يا ولديء أصابتك مصيبة مهولة» وحصل لك منها ألم. ما هو 
كدا يا ولدي؟ 

جودة: أيوا أخو الخواجة توفى. (إلى متري) شفت إزاي عرف أن أصل تشويشه ناتج 
من غمه؟ 

متري (إلى جودة): كل الناس اللي يكون لهم نظر يفهموا من وجه الخواجة حبيب 
كونه مغموم. 

جودة: طيب من صير نال. دلوقت تشوف شطارته. 

علي (إلى حبيب): أنت يا ولدي كنت تعز أخوك ووفاته كسر في قلبك. فحين جالك الخبر 
الشنيع في البراوا ما قلت أستغفر الله. تقاسى عليك وركبك الشيطان اللعين» بقى صلّي على 
النبي يا ولدي» يا ما أفندية وبيكاوات وبشوات غلبت فيهم الأطباء وصرفوا أموالهم يا ولدي 
فق خير قاقدة ولا قم ولله الحمد ما حخصل لهم إلا عل يري »لاج :اهنا نيا ولد العوية لذا 
أسرار ما يعلمها ابن مصر؛ لأني أنا ما بانام الليل» باسهرء براعي النجوم وأحسب سيرهاء 
وأقرا وأعزم: وأحضّر الشيطانء ولد القران خصمكء وأنده ما أريده منهم؛ لأن لي مقدمة 
عليهم يا ولدي»: والبعض منهم اسرجنواء ودلوقت يا ولدي إذا القران ولد القران ما شفاك 
بالعجل تاسرجنوا؛ لأنه ما حد يعرف أسرار سيدنا سليمان عليه السلام: وكتابة خاتمه: 
وحبس الشياطين بالقماقم النحاس غير العبد الفقير. 

العليل 


متري (في نفسه): أما دي لهجة عجيبة» وأنا لو كنت حاكم كنت أسرجنوا زي 
ما بيسرجن العفاريت. 

حبيب (إلى علي): طيب بس فهّمني من فضلك. يا ترى عندك دوا المرض دا؟ 

جودة: وإذا كان الحاج علي ما عندوش دواك يبقى عند مين؟ بس أنت اتوصّى به. 

حبيب: روحي» بس يطيبني. 

علي: بقى صلي على النبي يا ولديء وقول لي شى عملت لنا؛ لأن البخور غالي في الأيام 
دي يا ولدي. 

حبيب: أعطيك اللي تطلبه. 

علي: يا ولديء. احنا مو ناس طمّاعينء أقل الشي يكفيناء هات لنا جنيه دلوقتء لما 
يحصل الشفا تبقى أنت وجودتك. 

حبيب (يوضع يده في جيبه ويعطيه جنيهًا): خد أهو جنيه. 

علي: فقط لي عندك سؤال يا ولديء المريض ينبغي عليه يندر ندر يوفيه عند شفاد» 
بقى اندر يا ولدي على نفسك بأعز ما عندكء والله يقبل ندرك. 

حبيب: أنا ما عندي أعز من بنتي» ندر على قلبي إني أجوزها لمن يشفيني. 

متري (إلى علي): إنت متجوز يا شيخ؟ 

علي: متجوز يا ولديء لكن ما تفتكرء إذا حصل على يدنا الشفاء تحظى بيلوغ مرادك. 

متري (إلى هانم): بس يا خسارة؛ الرجل دا دجالء ما يخرج من يده يطيّب أبوكي. 

هانم (إلى متري): مين يعرف؟ الشفا يجي على أهون سبب. 

علي (إلى حبيب): شفت يا ولديء إحنا فهمنا داءك» من دون أن نعمل أمر دجل مثل 
الرمل والودع وغيره؛ أنت ابعت لي بكرة في الصباح خدّامك جودة؛ نعطيه حجاب توضعه 
على صدرك بدون أن تقراهء ونعطيه كمان ورقة بخور تحرقهاء وتخطّي عليها سبع مرات» 
وتقول: سامحوني يا هل الجن إذا قاسيتكم؛ وارفعوا غضبكم وارحموني. فيحصل حال 
الشفا. ويبقى الحاج علي يستاهل الحلاوة. السلام عليكم (يخرج). 

جودة (إلى حبيب): اتطمن بقى يا سيدي» وقول على روحك إنك طبت خالص. ودلوقت 
لما يجي زاهي أفندي أنا أقول له من الباب قبل ما يدخل: سيدي رينا أخد بيده ما بقاش 
الأمر محتاج لك. 


1١ 


في بيت الخواجة حبيب 


حبيب: بس بس بلا هلسء لما يجي زاهي أفندي قول له يتفضل. أنا فقط رضيت 
يدكول الواحل دا.عل: قرول العسال» والجتية اللي ,تخدوا زكا عت 

متري: أما احنا في الندر يا خواجة. 

حبيب: أيوا فكرتنيء الندر لا بد من وفاه إذا حصل الشفا. ولكن ما تخافيش يا هانم؛ 
الراجل الدجال دا موش رايح يطيبني. (إلى جودة) وأنت يا جودة اخرج برا استنى زاهي 
أفندي. 

جودة: والله ما حد كان رايح يفلح غير المغربيء لكن الأمر أمرك. 

(ثم يخرج.) 

متري: وإذا حكيم من دول رينا جعل في يده الشفا وطيّبك ويكون متجوز. 

حبيب: يبقى يتصرف في هانم كيفه؛ يعطيها لابنه لاخوه لابن عمه أو لواحد صاحبه 
فقط يكون واحد من ديننا. 

متري: يا ريتني كنت حكيم؛ كنت على كل حال أنا أولى من الغريب. 

حبيب: يا ريت يا بنيء ربنا يعلم معزَّتك عندي؛ ولى علمت أن قصدك في هانم لا 
كنت ندرت ولا شيء لكن يا ابني كل شي نصيب. 

هانم: نصيب إيه يا يابا؟ بقى رايح يتعلم الحكمة ويجي يجرب فيك ويطيبك 
وياخدني؟ دا شي مستحيل. 

حبيب: لأ يقدر يتصاحب مع الحكيم اللي يطيبني ويتحصل عليكي منه. 

متري: وإذا كان الحكيم حط عينه على البنت. العمل إيه؟ 1 

حبيب: يبقى أمر اللهء ما باليد حيلة. 

هانم: بقى على الكلام؟ أنا ألتزم أتجوز اللي يطيبك ولو كان قرد. 

متري (إلى هانم): خلي عشمك بالله. أنا قلبي بيقول لي إننا لبععض. 


المنظر الثامن 
(جودة ثم زاهي أفندي والمذكورين) 
جودة (يدخل): الراجل اللي يرقع نصف فنتي في المشوار أهى جاء أصرفه وأقول له 


يروح في حال سبيله والّا أدخله؟ 


1١ا/‎ 


العليل 


هانم: لاء خليه يدخل. 

جودة: اتفضل يا زاهي أفندي. 

زاهي (يدخل): نهاركم سعيد. 

حبيب: ونهارك. اتفضل ارتاح. 

زاهي (يجلس): ممنون. 

متري (إلى هانم): إزاي الحال؟ 

هانم: أما اللي سمّاه زاهي ما غلطش. 

متري:(إل:هاتم)# يقى عميك مل الكلذم :دا (فى نفسة) ادحدا يهنا الدوشان لاحل 
عجبها والسلام» لكن ما فيش خوف لفرق الديانة. 

الحكيم (إلى حبيب): إأذنني يا حضرة الخواجة بِلَّمُس نبضك. 

حبيب: تفضل (يعطيه يده). 1 

زاهي (يخرج الساعة وينظر فيها ويتأنى لحظة): أما حركة دق نبضك ليسها 
كالقانون الاعتيادي؛ لأنه بيدق في الدقيقة الواحدة ماية دقة» ويظهر من ذلك أن العروق 
حصل لهم انزعاجء ولا بد إن جنابك تحس بالألم في أصداغكء وأيضًا ضيقة في الصدر 
ومغص في البطنء وتقل في الانسهالء ولو أن لك شهوة للطعامء معدتك لقلة المرارة التي 
تدخل على الطعام من الكبدة لأجل تهضيمهاء فيحصل من ذلك مانع لدوران الدم» وينتج 
من ذلك انخفاق في القلب» والعروق المسلّطة إلى المخ تقل منهم الكهربائية» حتى إن يبان 
لك أحيانًا إن راسك عازمة على الوقوع من فوق أكتافكء والدنيا تدور قدامك وتزيد عليك 
السورة. 

حبيب: كلامك يا حضرة الحكيم جميعه في محله. وجميع إخوانك حضرات الأطبا 
قالوا لي الكلام دا بذاته. فقط لسوء البخت ما شفت جنس ثمرة من الأدوية اللي عطوها لي. 

زاهي: لا شك أنهم أعطوا لك أولّا سترات المنيزيا وراوند وحبوب كربونات الحديدء 
وأعطوا لك عامود الكبريت» ووضعوا على صدرك لزقة وحراريق في صدغيكء؛ وريما يكون 
وضعوا لك دود في باب البدن لتخفيف الدم من الدماغ. 

حبيب: أي نعم, كل دا صحيح. 

هانم (إلى متري): ودا عرف كل دا منين؟ 

في بيت الخواجة حبيب 


متري (إلى هانم): دي موش شطارة:» ومكتوب عندهم في الكتب» بكرة أشتري لي كتاب 
من دولء وإذا ماكنتش أكلمك على العروق والمخ والمرارة والكبدة والقلب والطحال وما أشبه. 

حبيب (إلى زاهي): فإِذًا دوا جنابك إيه؟ 

زاهى: أكدب غليك. دا معالجته ما هيش في الأدوية إلا بتغيير الهواء وحمامين حلوان» 
وآذا أكنب لكا الجوات اللازم ]ل تعمرة الذكتور كبريت بيك وى يشمل أنظا ره عليه وان 
شا الله تتشكر منه» ويحصل هناك الشفا. 

حبيب: كثر خيرك. وشكر الله فضلك. 

هانم (إلى زاهي): أما يا حضرة الحكيم واحد غيرك ما كنش يقول الكلام دا؛ كونك 
احكيت بالصريح. 

متري: قلنا من الصبح الراجل عجبك والسلام. 

هانم (إلى متري): أنت غلطان» ما حدش يعجبني غيركء والقلب ما يهوى سواك. 

زاهي: أرسل إليّ خدامك بعد الظهر وأنا أعطيه الجواب» تبقى تسلمه إلى كبريت 
بيك غنهوصولك حطوا 3 وكون :بغايةالطمادة! لأ مرهيك رما فمه, خظر تغيين الهواء 
والتسالي يشفوك في أقرب وقت المتري وهانم) أنتم اعملوا جهدكمء وضحّكوه لأجل تتفرتك 
الغمة اللي على قلبه. (للجميع) في أمان الله. 

حبيب: وأنت في الأمان (يعطيه مشواره). 

زاهي: ممنون (ثم يخرج). 

حبيب: أما الجدع الحكيم دا لطيف قوي. ما شا الله على مدرسة الطب بيخرج منها 
حكما عظام. (إلى هانم) يالله يا هانم قولي لجودة يجهز لنا لوازم السفر. 

متري: أستأذن من جنابك بأن تسمح لي بمرافقتكم. 

حبيب: بغاية حظناء يالله يا ولادي. 


(العرهوق مسيدية ف تحقفل اإستازة) 

الفصل الثاني 


فى حلوان 


المنظر الأول 


سعد: أما من يوم ما دارت البناية عندنا هنا في حلوان كترت علينا الزباين» والخواجات 
والأغراب والسواحين بيوردوا لنا من مصر وإسكندرية كل يومء والخير باليزيد» ودا كله 
بنَقَس الحكومة» حقاء والحمامين يوماتي ملانين والناس طالعة نازلة في الحمام من دولء 
والغرابة يكون على جسدهم آلف داءء الحكمة كونهم يخرجوا لنج من لنج كأنهم طالعين 
من بطن أمهمء وغير كدا حضرة الحكيم كبريت بيك صاحب المحل دا مشهور في الطب 
وفي يده بعون الله الشفاء ياما تعب وجريء لكن الحمد لله إن تعبه حصل منه ثمرة: بدينا 
وبدا الخير عليناء أهو واحد أفندي داخل بترابه وعفاره؛ لما نروح نستّقبله. أمال إيه؟ إحنا 
البقشيش ما بينقطعش من جيينا. 

لياس (يدخل ومعه صندوق ماسكه في يده): صا صا صا صا با با با با ... 

سعد: ها بقى المرحوم بابا مات صباباء وحضرتك انقهرت عليه وتشوشتء. وجيت 
تطيب هنا. 

لياس: لاء لا صا صا صا صا با با با با ح الخيرء صباح الخير. 

سعد (في نفسه): دا المسكين ألكن. (إلى لياس) أما ماية حلوان تفك لسانك المريوط. 


العليل 


لياس: الحا حا حا ... 

لياس: لاء لا الحا حا حا ... 

سعد: الحارة بدك تقول والا الحاصل؟ ما تفسر. 

لياس: الحا حا حا كي كيم. 

سعد: أيوا كداء أنت بدك تشوف الحكيم. موش هنا. 

لياس: خا خا خا ... 

سعد (في نفسه): أيوا صحيح بعد الحا تجى الخا. 

لياس: خا خا خا خا را خا را را ... 

سعد: الكلام دا إيه؟ 

لياس: خا را راج الحا حا كي كيم فيه ففين؟ 

سعد: الحكيم خرج فين؟ وأنا باعرف؟ دلوقت حالًا يرجع. 

لياس: بيه ببيه دي دي اشى شى شى شى شو شو شو ... 

سعد (في نفسه): الراجل دا ضيق قلبي. (إلى لياس) بدك تشوفه موش كدا؟ طيب 
تعالى ويايا؛ لأنه لازم يكون رجع وتبقى تكلمه على كيفك. 

لياس: إنت ما ما ما ما ما يده تن تن تن تن تن ... 

سعد: وقولة تن تن تن يعني إيه؟ 

لفاس عدي مني نت شي بهي مق وا مانا ده 

سعد (في نفسه): يايا دي بلسان الشلختن (يمسكه من يده) بدك تشوف الحكيم؟ 
أهى برا ما انتاش سامع قولة سعد؟ وسعد دا اسمي أنا. بقى يالله اتفضل. 

لياس: طا طاطا طا طططا طيب (يخرجون). 


المنظر الثانى 


(متري ثم سعد) 


متري (يدخل): ادحنا وصلنا الحمد لله بسلامتناء فين الخدام أو الوكيل أو الحكيم؟ 
أنا مانيش شايف حد ومن هنا لعشر دقايق يطبوا الجماعة, الخواجة حبيب ويديعة 
الجمال هانم وجودة الخدام, أنا سبقتهم بالعنيه» حتى إني أحضّر لهم المحلات اللازمة 


؟؟ 


في حلوان 


لأجل عند وصولهم يوجدوا أوضهم جاهزة. وخصوصًا الخواجة حبيب اللي يكون جاي 
تعبان» على كل حال يدخل يرتاح. 

سعد (يدخل): أما الألكن دا قتلني» الفرجه عليه هو والخواجة بتاعنا موش عارف 
ياخد منه لا طيب ولا رديء ما فيش إلا حاحا. وخاخا. ورارا. وفافا. وبابا. وما أشبه 
(يشعر بوجود متري) نهارك سعيد يا سيدي. 

متري: نهارك زي اللبن يا جدع. 

سعد (إلى متري): أيوا على كل حالء داموش ألكنء دا يتكلم زي الناس اللي خلقها 
ربنا. (إلى متري) أمرك يا حضرة الخواجة. 

متري: عندك أوض فاضية؟ لأنه يلزمنا بالقليل ثلاثة أوض 

سعد: من العين دي ومن العين دي يا حضرة الخواجة. ادي (يشاور) أوضة جوا 
أوضة. 

متري: أيوا دي توافق الخواجة حبيب وبنته. 
سعد: وادي (ثم يشاور على الشمال) أوضة عظيمة. 
متري: طيب دي ناخدها احنا. 
سعد: والأوضة دي اللي احنا فيها تنفعكم للقعاد. 

متري: لي دم بقى اخرج على الباب» ولما تشوف عربية فايتة باتنين خيول 
بيض جواها خواجة اختيار وينته وخدامه؛ ابقى هاتهم هنا. (يعطيه) خد شرب قهوتك. 

سعد: عشت يا سيدي» اديني خارج على عيني وراسي. 

متري: وكمان افتكر ابعت لي الحكيم؛ لأني بدي أشوفه قبل ما يجو الجماعة. 

سعد: حاضر يا سيدي. الحكيم أهق جو :معاء وام هولكة لكل آنا أبعم ل سا 


المنظر الثالث 
(متري وكبريت بيك) 


متري: أيو احنا بدنا أول كل شي نكلم الحكيم ونرسيه على العبارة قبل ما يوصلوا 
الجماعة؛ ل الخواجة حبيب يوجد الشفا هنا في حمامين حلوان» وغير 
ذلك أما العيان من دول يكون له عشم واعتنا في الدوا غالبًا يطيب عليه. الخواجة حبيب 
واحنا في أتنى الطريق بدأ يقول إن هوا الخلا نعنش روحه شوية» وإن الغمة اللي على 


انض 


العليل 


قلبه خفت نوكًاء وكذا يظهر أن يحتمل شفاه في أقرب وقت. (ينظر إلى جهة الباب) أهو 
الدكتور كبريت بيك جايء يا خي دي معرفة قديمة؛ وهوا اللي طيب أختي من النوشة 
وأبويا من السونتارية وأمي من وجع البطن. 

كبريت بيك (يدخل): بون جور مسيو متري. 

متري: نهارك سعيد يا بيك من فضلك كلمني بالعربي؛ لأن الكلمتين الفرنساوي 
اللي كنت اتعلمتهم خطف من الفريرات طاروا مني. 

كبريت بيك: طيب طيب معالهشء إخنا كمان يعرف بالكلام العربي» إخنا في مصر 
من سنة كتيرء وعيب إذا كان إخنا موش يفهم دي متا ذا امح المضنو والناس بتاع 
المصرء ويخب الملك بتاع مصرء وإذا كان موش يخب دا كله موش يجي هناء ويسيب كل 
الشجل بتاع إخنا في المصر على شان يساوي دي خمامين ويعمل هما زي الخمامين بتاع 
أوروياء وكدا العيان بتاع مصر عوض ما يسافرتوا في بلاد أفرنكي ويصرفتوا كل فلوس 
بتاع هواء ويمكن كمان موش طبتواء يجي هنا أخسن ويطيب بالعجل بشوية مصروف. 
موش كدا يا خواجة متري؟ وكمان المصر يبقى عندها اسم كبير في بلاد أورباء ومن هناك 
يجي عيانين كتير والناس ابن اليلد يكسب كتير من هما. 

متري (في نفسه): واحنا مالنا ومال الكلام دا كله؟ بس تضييع وقت في الفارغ. 

كبريت بيك: حضرتك يقول إيه يا خواجة متري في دا كلام؟ 

متري: كلامك في محله يا حكيم باشا. 

كبريت بيك: وأنت جاهنا على شان إيه؛ أنت في تشويش في جسد أنت؟ 

متري: لاء الله لا يقدرء أنا جسدي صاغ سليم. 

كبريت بيك: بقى أنت بس يجي هنا على شان يغير هواء والتلاتة أوضة اللي بيكلم 
سعد على شانهم ليه؟ أنت في قاطلئه؟: 

متري: بقى شوف يا حكيم باشاء أنا بدي منك معروف كبير. 

كبريت بيك: أنا أعمل أنت كل اللي أنت عاوزء أنت خبيب بتاع إخنا من زمان. 

متري: بقى شوف يا سيديء الخواجة حبيب معرفتنا اللي أخذت على شانه التلاتة 
أوض جاي هنا هو وبنته وخدامه؛ لأنه عيان جدَاء وندر ندرء تعرف ندر يعني إيه؟ 

في حلوان 


كبريت بيك: أيوا اندر يعني النطر اللي ينزلوا من السماء ينطر يعني. 

متري: أنا ما بأقول لكشي مطر. أنا بقول ندر. يعني أعطى واحد بارول من قلبه 
لرينا. 

كبريت بيك: هاء أنا فهمتواء وقلتوا إيه في البارول بتاع هى على شان ربنا. 

متري: ندر على قلبه بأن يعطي بنته للي يطيبه. 

كبريت بيك (يضحك): هاهاها هو البنت بتاع هى كويس؟ 

متري: بدر بزق في ليلة أربعة عشر. 

كبريت بيك: وخضرتك يخب هي؟ 
متري: زي روحي وأحسن. 

كبريت بيك: إن شا الله أنا بطيب أبوها. 

كيريت بيك: دي كلام تاني. 

متري (في نفسه): دا الراجل طمعان. (إلى كبريت بيك) ما هو دا من المعلوم كلام 
تانى» لكن احنا أصحاب ونعرف مقامك ما تفتكرش. 

كبريت بيك: إخنا موش يفهمتوا معنى كلام ده. 

متري (في نفسه): دا بده يدق على الجد, لما أكلمه بالكبير. (إلى كبريت بيك) بقى 
شوف يا سعادة البيك؛ إذا ربنا أخذ بيدك وطيبت الخواجة حبيب ووهبك بنته وأنت 
أعطيتهاني حلاوتك عندي ألف أفرنك. 

كبريت بيك: ألف أفرنك بس؟ 

متري: طيب ألفين فرجنا واحد بارول دونير يا سيد حكمة مصر. أعطيني إيدك. 

كبريت بيك: بارول دونير البنت على شان أنت. 

متري: وألفين أفرنك يكونوا تلاتة آلاف على شان خاطرك. 
عاوز يكسب فلوس بتعب هو. والتلاتة آلاف أفرنك أنت يعطيه للفقرا. أنا الحمد لله موش 
عاوزء ربنا يطول عمر أفنديناء أنا مستور. 

متري (يبوسه): ما شا الله» ياما إنت صاحب شرف وما قدامك إلا الخير. 


العليل 


المنظر الرابع 
(سعد والمذكورين ثم حبيب وهانم وجودة) 


سعد (يدخل): أهم الجماعة اجم. 

متري (إلى كبريت بيك): أهي الفامليه اللي باحكيلك عنها. 

كبريت بيك: ها طيب كثير (إليهم) اتفضلوا (جميعهم يدخلون). 

حبيب: نهارك سعيد. 

متري (يشاور على كبريت بيك): أهو حضرة حكيم باشا؟ 

كبريت بيك (يسلم على حبيب): صباح الخير. (يسلم على هانم) بون جون مدموازيل 
(يقول إلى جودة) دا أوضة في واخد باب من براء روخ أنت ويا سعد دخل عفش بتاعكم 
من هناك. 

جودة: حاضر (يخرج مع سعد). 

كبريت بيك (للجميع): اجرم لأن لازم الخواجة يكون تعبان. 

حبيب: أينعم, أما أنا بديت أحس بنفسي على كل حال أحسن نوكًا. 

هانم: أيوا الهواء هنا كويس. 

كبريت بيك (إلى هانم): أيوا مدموازيل؛ هنا كله كويسء هوا كتيرء خمام كويسء 
حكيم كويسء لكن أنت مدموازيل أكتر كويس من الكل. 

هانم: دا بس من لطفك. 

كبريت بيك (إلى حبيب): أنتي عيان بإيه؟ 

حبيب: كان حصل لي غم شديد بخصوص وفاة أخيء لغاية الآن وأنا باحس قلبي 
مقفول كأنه عليه غمة ما باقدر آخد نفسيء وبدي أضحك أبكي ما أقدرشء, وأخذت أدوية 
كتيرء لكن بدون فايدة. 

كبريت بيك (يخرج من جيبه قرن» ويوضعه على صدر حبيب» ويوضعه في ودنه 
وينظر في الساعة؛ وبعدها يقول): ها إخنا فهمنا. فرّج لسان بتاعكم لإخنا. 

حبيب (يخرج لسانه): ودي لساني يا حكيم باشا. 

في حلوان 


كبريت بيك: اللسان بتاع انتم موش وسخ موش مزروطه أنا اعرف تشويش أنتم 
دي موش لازم على شان هو دواء إن شاء الله أنت يطيب هنا. (ينده) سعدء سعد. 

سعد (يدخل): نعم يا سيدي. 

كبريت بيك: خد خواجة ونزل هو في موية نمرة خمسة عشر جوام. 

حبيب: بس أنا تعبان» وقف لما ارتاح. 

كبريت بيك: إذا كان أنت تعبان معالهشء برده يقدر يعمل حمام؛ موش يخافء, 
اتفضلء وإن شا الله أنت يطيب بالعجل. 

حبيب: طيب أنت سيد العارفين (ثم يخرج مع سعد). 

متري: بالشفا يا رب. 

كبريت بيك (إلى متري): أنا لازم يخرج. أنا في شغلء أنا في متشوشين تاني. 

متري: تفضل ما تعطلش نفسك. 

كبريت بيك: بس لما يرجع الخواجة حبيب خلي هو يدخل في أوضته؛ ويخط فوق 
هو الغطا على شان موش ياخد برد (ثم يخرج). 


المنظر الخامس 
(هانم ومتري ثم جودة) 


هانم: أنت كلمت الحكيم قبل ما نجي؟ 

متري: أمال أنا سبقتكم ليه؟ ما هى على شان كداء حكيت له الحكاية من طقطق 
لسلام عليكم. وفضل يتقل علي في الأول ويقول: تعطيني إيه؟ قلت له: ألف فرنك. قال 
ي: شوية. ألفين. قال لي: ما ينفعوش تلاتة آلاف. أما أجرنه كان بيضحك معايا؛ لأنه 
راجل صاحب شرف وما يعجبوش إلا المكسب الحلال. وقال لي التلاتة [آلاف] أفرنك دول 
أعطيهم للفقراء ومن جهتي أنا إذا طاب الخواجة حبيبء هانم أعطيها لك أنت بارول 
دونير. ودول الحكما كلامهم واحد. إزيك بقى يا حبيبتي؟ 


/؟ 


العليل 


هانم: أما ماذْوّقة» رينا يسعد أوقاته. 

جودة (يدخل): ادحنا رتينا الأوض» سيدي فين؟ 

متري: راح الحمام. 

جودة: داه دي احنا لحقنا. يا خيء بالشفاءء وأنا كمان نادر للعزية شمعتين 
وتمجيد. ١‏ 

هانم: روح شوفه يا جودة يمكن يلزمه حاجة. 

جودة: حاضر يا ستيء لكن وفر علي المشوار أهى جاي ملفوف. 


المنظر السادس 


(حبيب وسعد والمذكورين) 


حبيب (يدخل ملفوف في شال): أما يا ولادي أنا قاعد بارتعش من البرد. 

جودة: بالشفايا ربء الحمام البارد دايمًا عقبه سخن. 

متري: طيب ما شفتش جنس فرق؟ 

حبيب: الفرق اللي شايفه هى إن حسمي متلج. وحاسس نفسي باتنفض من شدة 
البردء وقلبي مقفول زي الخاتمء حقا أنا لو فضلت في الحمام دقيقة واحدة زيادة عن كدا 
كانت طلعت روحيء العفى يا رب. 

هانم: الحكيم قال إنك تدخل في أوضتك وتتغطى. 

جودة: واحنا ملزومين نسمع كلام الحكيم (يدخل معاه الأوضة ويقول في نفسه) 
والله لى كنا عملنا وصفة المغربي لكنا طبنا من غير المشقة دي كلها. 

سعد (إلى متري): أنا نسيت أعطيلك جواب يا سيديء تفضل (يعطيه الجواب). 

هانم (إلى متري): من مين الجواب دا؟ 

متري: إن الله مع الصابرين» ما تغيريشء أنت خايفة لا يكون من بنت لطيفة 
كتبت لي جواب؟ يا خي لا خلي قلبك في بطيخة صيفي. (يفتح الجواب ويقراً) محبنا 
العزيز الأكرم الأجل المحترم الخواجة متري دام بقاهء من بعد زيادة الشوق إليكم والسؤال 
عن رفاهية المزاج الفاخر العاطرء أول السؤال عنكم. والتاني إنكم أوحشتمونا زيادة 
للغاية؛ فلذلك حيث إننا حضرنا لحمامين حلوانء ولعلمنا أفكع حضرتم لهذا الطرف» 


5/1 


في حلوان 


فحصل لي غاية السرور بوجودكم, فإذا أستأذن من جنابك بأن تسمح لي كوني أتشرف 


داعيكم 


لبان 


(يوضع الجواب في جيبه ويقول) ها دا لياس صاحبي. (إلى سعد) قول له يتفضل دانا 
صار لي زمان ما شفتوش. 

سعد: حاضر يا سيدي (ثم يخرج). 

هانم: يبقى ابن مين لياس دا؟ 

متري: لا تعرفيه ولا تعرفي أبوه» المقصود إنه جدع لطيف والسلام. 


المنظر السابيع 
(لياس والمذكورين) 


لياس (من الخارج): داس داداس داداستور توتوتوتور. 

متري: اتفضل (إلى هانم) دا مسكين. 

لياس (يدخل ويسلم على الاثنين): أنا فاففا. 

متري: فاضي. 

لياس: لا لا لا فافقا ... 

متري: ها فهمتك إنت فاضل هنا في الحمامين. 

لياس: لا لا لا فاففا فقا ... 

متري (إلى هانم): اوجدي لي كلمة يكون أولها فاء. (إلى لياس) إنت فا يعني فاطر 
أى فارغ أى فاخر. 


(لياس يهز رأسه لكل كلمة من دول.) 

العليل 


لياس: لا أنا فا ففا ففر فر ... 

متري: دا عقلك اللي فر. 

لياس: أنا فر فر فر فرحان حاحان. 

متري: ما تقول كدا من الصبح. الله يسامحكء دا أنت فرهدتني على بال ما سمعت 
منك وفهمتء وأنت جيت هنا تحل عروقك وتطلق لسانك وتخليه زي الفرقلّة. إحنا نرجع 
لكلامناء جنابك فرحان ليه؟ 

هانم: بقى فرحان بمشاهدتنا موش كدا؟ 

لياس: كا كا كا ك ك كا كا ... 

متري (في نفسه): ما بقاش ناقصنا إلا أدان الديوك. (إلى لياس) والكا دي إيه كمان؛ 
تكونش كلام؟ 

لياس: اك ك لام. 

متري: والله ما حد فاهم له لا كلام ولا حديث. 

هانم (تضحك من ابتدا كلام لياس ثم تقول إلى متري بصوت خفي): ما حد رايح 
يطيب أبويا غير دا. 

متري (إلى هانم): حقا اللي يكون على قلبه جله موش علة أو غمة لتنزاح. دا يضحّك 
الحجرء بس أنت سايريه على بال ما أروح أجيب أبوك. (إلى لياس) عن إذنك أدخل الأوضه 
وآجيء اتفضل ارتاح (ثم يخرج يجيب حبيب). 


المنظر الثامن 
(لياس وهانم) 
لياس: أنا مص مص مص مص ... 


لياس: لا أنا مص مصرو ... 
فاق إذة بتصروع يا مقف ؟ 


في حلوان 


لياس: لا أنا مص مصرور بمعرفتك. 

هائم: كدر خيرك زاجنا بالل: 

لياس: كت كت كت كت ... 

ليان: كت كذ عن كى كتزخير يرك زا بايا ها هاها (مترفة) فاكم: 
لياس: أنت جمي مي مي ممي جميلة قا ققا قا ووي قوي. 


المنظر التاسع 
(حبيب والمذكورين ومتري) 


حبيب (يدخل): مين دا اللي بيكاكي وبيقلقني وبيزعق الزعيق دا كله؟ 

متري (يدخل إلى حبيب): دا الخواجة لياس جدع صاحبي لطيف وظريف. 

حبيب (إلى لياس): وحضرتك جيت هنا في حلوان تداوي نفسك؟ أما الظاهر إن 

لياس: أنا طا ططا طيب با يا يسن لسا سسا سسا ... 

حبيب (يضحك ويقول إلى لياس): لسانك موش كدا. 

لياس: مر مر ممر بويى بويى ببوط ... 

حبيب (يضحك ويقول إلى لياس): ها بقى لسانك مربوط؟ ربنا يفكّه لك. الحكما 
قالوا لك تعمل له إيه؟ 

لياس (يخرج من جيبه جانب ودع): قا ققا قالي حو ححو طوطو دو ددو دول في 
ففي في فى ففى فمك. 

حبيب (يضحك بالقوي): الحكيم قال لك تحط من الودع دا في فمك؟ ما تفرّجني. 

لياش (يوضع .وريفة في همه)+ شى شف شهوت :دا نددا ذا لالى وفك جابا“يتظم بي 


أ 


العليل 


لياس (يوضع ودعة أخرى في فمه): ودلوقت أتكلم من غير توقيف. 
هانم: ما شا الله. 
لياس: إذا طاب لساني خالص تتجوزيني؟ 
متري: ابعد. تتجوزك أنت؟ (يزقه.) 
لياس (يبلع ودعة ويصيح): بابا بابا بببا ببا ببا بلعت الودعة. (إلى حبيب) اضرب. 
متري (إلى حبيب): بيقول لك اضربه في ضهره ضربة ثقيلة تزيح الودعة من زوره. 
لياس (إلى حبيب): بوبى ببى ننية ففي عرضك. 

حبيب (يكركر من الضحك ويغمى): آه رايح أموت من الضحك. (متري وهانم 

يضحكان حوله ثم يركعان أمامه ويفوقانه ويقولان له.) فوق يا باباء الحقونا بالحكيم. 

لياس (إلى متري): في عرضك ببونية واحدة. 

متري (يضربه بونية): وادي بونية بس الحقنا بالحكيم أحسن الراجل رايح يموت 

من بين إيدينا. 

لياس: ططا طيب. 

حبيب (يفوق): الحمد لله. 

هانم: بايا. 

متري: خواجة حبيب. 

حبيب: نعم يا ولادي. 

متري: أنت صرعتنا يا شيخ. 

حبيب: أخ أنا طبت يا ولادي الضحك والفرح على سلامتي. 

متري: دا نهار ميارك. 

حبيب: فين الخواجة لياس؟ 

لياس: آد. ددي. دديني. 


حبيب إإلى لياس): الحق ما ينكرشء سبب شفايا تكون أنت» بقى قول لي تريد 
أجازيك بإيه؟ 


تحن 


في حلوان 


حبيب: فعل الله عجيب» دي قدرة ربنا بأني أوفي ندري ببنتي لك. 

هانم: أنا ما أخدوش يا بابا. ١1‏ ا 

حبيب: تاخديه وعينك مش والتانية جبنة» دا يستاهل أكتر من كدا حتى. 

متري (إلى لياس): بقى الست هانم دي أنا أحبها وهي تحبني. 

لياس: وأنا كا ككا كاكمان أحى ححى يبها أحبها. 

متري: أيواء لكن إذا تاليف السفاة ونزلت الأرض ما أنتاش شايف ضفرهاء فهمت 
بقى أوهبها لي وإلا (يمسكه من خناقه) أموتك وأموت فيك. 

لياس (يمسكه أيضًا): ما مما مخافش. 

متري (يخنقه): قول وهبتها لك. 

لياس (يخنق متري أيضًا): لا لالا ما مما ما حدش غير غغيري يخى خو خو 
خخودها. 

حبيب (يفرق بينهم): بس يا جماعة, أنتوا رايحين تموتوا بعض. 


المنظر العاشر 
(جودة وسعد وكبريت بيك والمذكورين) 


كبريت بيك: إيه دي زيطة؟ 

جودة: الصريخ دا إيه؟ 

سعد: أنتم مالكم كفى الله الشر؟ 

حبيب (إلى كبريت بيك): بقى شوف يا حكيم باشاء أنا كنت ندرت على قلبي إن اللي 
يطييتي أعطي له ينتي: 

لياس: وا وا وا وانا طا طاطا طييته. 

متري: لا ما طيبوا غير الحمامين» هما اللي طرواء وخلوا العلة اللي على قلبه استوت. 

كبريت بيك: معلوم إخنا اللي يطيب هوء والمية بتاعنا يصلح عروق هو. (يفرق 
بينهم.) 


رض 


العليل 


حبيب: فإن كان الأمر كذلك فهانم من نصيبك يا حكيم باشاء جوّزها للي تريده. 

لياس (إلى كبريت بيك): جا ججا ججا جوزها لي. 

كبريت بيك: لأ إخنا ناس بارول دونير بتاع إخنا واخد (يعطي هانم لمتري) دي 
عروسة أنت. (إلى لياس) وخضرتك لما يطيب لسان أنت الخواجه خبيب يشوف على شان 
أنت واخد عروس تاني. 

حبيب: مرحبا بكء أنا أجيبلك أعظمها بنت في مصر. (إلى كبريت بيك) ربنا يعلم 
مقدار معزتك عنديء كتر الله خيرك وشكر الله فضلك يا حكيم باشاء حقيقة إني صرت 
ممنون لسيادتك. ْ 

الجميع: ربنا يطول عمرك يا كبريت بيك يا حكيم باشاء ويجعل مياه حلوان شفا 
للعليل. 


دول شفا حمامين حلوان2 يقيموا الغمة ويلحلحوا اللسان 
يارب احفظ مدير هذا المكان في عز والينا يا رحمن 

